Након смрти стаљинисте Болеслава Бјерута 1956. године, опозиција је покренула захтеве за либерализацијом земље. У јуну су били покренути масовни протести радника у Познању, што је још више отежавало ситуацију. Стање се смирило доласком на власт умерењака Владислава Гомулке, који је макнуо стаљинисте с власти и искључио многе совјетске официре из Пољске армије. Економски напредак и лагана либерализација обележили су почетке Гомулкине владавине, али се до краја 1960-их стање поновно погоршавало.